Þarna er sporvagninn á sínu spori og bæjarvitringurinn Tóbías heldur til í turninum og segir til um veðrið . Allt er einhvern veginn alveg eins og það á að vera . Túlkun Hjördísar Pálmadóttur var sannfærandi út frá þessari klassísku lögn og hefði seint farið að þreyta okkur , þótt við hefðum fengið miklu meira af henni . Sjaldan fæ ég of mikið af uppátækjum leikaranna í stóru sem smáu sem hægt er að hlaða utan á eina sýningu . Útsetningar voru klassískar og mikið var gaman þegar Ingólfur jassaði lögin upp á píanóinu . Kórinn var allur hinn ágætasti og frammistaða barnanna öguð og til fyrirmyndar á sviðinu . Kvikk og lifandi og með á nótunum yfir því sem var að gerast á sviðinu . Ég óska Freyvangsleikhúsinu til hamingju með sýninguna . Hún er stór og falleg og margt vel unnið . Til hamingju með að njóta góðs svo kraftmikils leikhóps og tónlistarmanna . Það hefði mátt krydda svolítið á nokkrum stöðum en ræningjarnir , asninn , Soffía frænka , Bastían bæjarfógeti og hinir íbúarnir í Kardimommubæ gerðu okkur glaðan og skemmtilegan dag . Takk fyrir það . 0 Slökkt á athugasemdum við Kardemommubærinn fyllir Freyvangsleikhúsið 1268 15 mars , 2006 Gagnrýnandinnmars 15 , 2006 Við notum kökur ( cookies ) fyrir tölfræði og til að einfalda upplifun notenda á vefnum .